EkBass/fiwiki-20250220-pages-articles huggingface dataset:
Porvoon matkailualan oppilaitos

Porvoon matkailualan oppilaitos (POMO) oli Porvoossa 1970-luvulta vuoteen 2000 toiminut matkailu- hotelli- ja ravintola-alan koulutusta tarjonnut oppilaitos. Se sai alkunsa vuonna 1972, kun lakkautetun Porvoon naisopiston tiloissa alettiin antaa ammattikoulutusta erillisissä Porvoon ravintola-alan oppilaitoksessa ja Porvoon matkailuopistossa. Vuonna 1976 nämä kaksi yhdistettiin Porvoon matkailualan oppilaitokseksi. Matkailuopiston opiskelijat erikoistuivat toisena kahdesta lukuvuodestaan kunnalliseen matkailutoimeen, majoltuspalveluihin tai matkatoimisto- ja matkailuliikennetyöhön. Ravintola- alan koulutuksessa oli ylioppilaspohjainen tarjoilijalinja ja keskikoulupohjainen kokkilinja. 1990-luvun puolivälissä 2,5-vuotisen matkailukoulutuksen kolme suuntautumisvaihtoehtoa olivat matkatoimisto- ja liikenneala, kotimaan matkailu ja ulkomaisten matkailijoiden incoming-palvelut sekä hotelli- ja ohjelmapalvelut. Epävirallisena tutkintonimikkeenä oli iteronomi, joka on johdettu latinan matkaa tarkoittavasta sanasta, mutta kieliasiantuntijoiden mukaan virheellisesti. Porvoon matkailuopisto toimi ensimmäisen lukuvuotensa 1972–1973 Porvoon Naisopisto Oy:n omistuksessa. Matkailuopisto ja ravintola-alan oppilaitos olivat valtionapuun oikeuttavia ammattiopistoja, minkä lisäksi ne saivat avustusta Porvoon kaupungilta ja opiskelijoilta perittiin lukukausimaksuja. Oppilaitos kärsi silti alkuun rahapulasta. Lokakuussa 1974 matkailukoulutus päätettiin siirtää hallinnollisesti Porvoon seudun ammattikoulun omistaneen kuntainliiton alaisuuteen useiden muidenkin kaupunkien ilmaistua kiinnostuksensa opiston ylläpitoon. Ravintola-alan koulutus siirrettiin Askolan ammattikoulun tehtäväksi. Matkailuopiston opiskelijat olivat kuitenkin keskenään eriarvoisessa asemassa, sillä joidenkin kotikunnat kustansivat opiskelun, toisten kotikunnat taas perivät lukukausimaksut opiskelijalta. Matkailuopisto oli erittäin suosittu: alkuvuosina yli 800 vuosittaisesta hakijasta sisään pääsi vain 65. Oppilaitoksessa toimi myös sisäoppilaitoksena toimineelta naisopistolta periytynyt asuntola, jossa vuoden 1976 paikkeilla asui kolmisenkymmentä matkailuoppilaitoksen kahdesta sadasta opiskelijasta. Vuonna 2000 lakkautetun matkailuoppilaitoksen työtä jatkavat Porvoossa toisen asteen oppilaitos Careeria (matkailualan perustutkinto) ja Haaga-Helia ammattikorkeakoulu (restonomi AMK ja kolme englanninkielistä matkailualan BBA- koulutusohjelmaa). Careeria syntyi vuonna 2019 Porvoo International Collegen ja Edupolin fuusiossa, ja se toimii Naisopistosta ja matkailuoppilaitoksesta tutussa Pomo-talossa. ==Lähteet== ==Kirjallisuutta== *Hillu-Kuitunen, Hannele: Porvoon matkailualan oppilaitoksen 20-vuotishistoriikki. Porvoon matkailualan oppilaitos 1992. ISBN 952-9783-00-0. *Viitanen, Kaisa (toim.): Kasvamassa ammattitaitoon : Porvoon matkailualan oppilaitos 1972-2000. Porvoo, 2000. Luokka:Porvoon oppilaitokset Luokka:Matkailun historia Luokka:Suomen ammattioppilaitokset
Mustafa Cemilev

Mustafa Abdülcemil oğlu Cemilev (; 13. marraskuuta 1943, Krim), myös sukunimellä Qırımoğlu ("Krimin poika"), on Ukrainan parlamentin jäsen vuodesta 1998 ja entinen Krimin tataarien medžlisin () puheenjohtaja. == Tausta ja yksityiselämä == Cemilev vietti lapsuutensa Uzbekistanin SNT:ssa, jonne suurin osa Krimin tataareista oli karkotettu vuonna 1944. Cemilev on naimisissa Safinar-nimisen naisen kanssa. Parilla on kolme lasta. == Ura aktivistina == Cemilev aloitti oli parikymppisenä mukana perustamassa Krimin tataareiden nuorisojärjestöä, joka kampanjoi sen puolesta, että vuonna 1944 karkotetut Krimin tataarit saisivat palata kotiin. Sen vuoksi hän menetti työnsä lentokonetehtaalla ja joutui pian KGB:n myötävaikutuksesta oikeuteen virallisesti asevelvollisuudesta kieltäytymisestä. Cemilev itse katsoi, että oikea syy oli Krimin tataarien oikeuksien puolesta kamppailu. Myöhempien syytteiden perusteella Cemilev joutui viettämään vankilassa 15 vuotta. Cemilev aloitti vuonna 1975 vankilassa nälkälakon, jota kesti 303 päivää. Häntä kuitenkin pakkosyötettiin tuona aikana putken kautta. Cemilev vapautui vankilasta vuonna 1983. Hän muutti vaimonsa ja lapsiensa kanssa Sakyn kaupunkiin Krimille, jossa hän ehti kuitenkin olla vain kolme päivää, ennen kuin perhe palautettiin Uzbekistaniin, jossa Cemilev työskenteli lukkoseppänä ja sekatyömiehenä. == Poliittinen ura Ukrainassa == Krimin tataarien medžlis perustettiin kesäkuussa 1991, ja Cemilev valittiin sen puheenjohtajaksi. Hän toimi tehtävässä vuoteen 2013, jolloin hänen seuraajakseen tuli Refat Tšubarov. Cemilev valittiin Verh'ovna Radaan ensimmäisen kerran vuonna 1998 ja uudestaan vuoden 2019 vaaleissa Euroopan solidaarisuus -puolueen listoilta. Kun Venäjä järjesti vuonna 2014 vilpillisen kansanäänestyksen Krimin liittämisestä itseensä, Cemilev oli tuolloin Ankarassa. Hän päätyi pitämään Turkin ulkoministerin Ahmet Davutoğlun kanssa lehdistötilaisuuden, jossa molemmat ilmaisivat kantansa kansanäänestystä vastaan ja totesivat sen olevan laiton. Vuonna 2016 Moskova ilmoitti, että se oli antanut Cemilevistä pidätysmääräyksen, kertomatta tarkemmin, mistä häntä syytetään. Cemilev oli jo vuonna 2014 saanut viiden vuoden "maahantulokiellon" Krimille. === Poliittisia kantoja === Cemilev on sanonut, etteivät Krimin alkuperäisasukkaat tulisi koskaan hyväksymään niemimaan liittämistä osaksi Venäjää. == Kunnianosoituksia == * Ukrainan sankari (Ukraina, 2023) * Vapauden ritarikunta (Ukraina, 2018) * Turkin tasavallan ansioritarikunta (Turkki, 2014) * Liettuan ansioritarikunta (Liettua, 2015) * Puolan tasavallan ansioritarikunta (Puola, 2022) Cemilev on ollut ehdolla Nobelin rauhanpalkinnon saajaksi vuonna 2011. ==Lähteet== Luokka:Krimin tataarit Luokka:Ukrainalaiset poliitikot Luokka:Ukrainan sankarit Luokka:Vuonna 1943 syntyneet Luokka:Elävät henkilöt
Australian ralli 1992

Australian ralli 1992 (viralliselta nimeltään 5. Telecom Rally Australia) oli rallin maailmanmestaruussarjan kilpailu kaudella 1992. Kilpailu järjestettiin 19. - 22\. syyskuuta 1992 Perthissä. Kilpailu oli kauden kymmenes ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Didier Auriol Bernard Occelli Lancia Delta Integrale 16V 5:13.12 0.0 2\. Juha Kankkunen Juha Piironen Lancia Delta Integrale 16V 5:14.53 +1.41 3\. Carlos Sainz Luis Moya Toyota Celica Turbo 4WD (ST185) 5:15.16 +2.04 4\. Jorge Recalde Martin Christie Lancia Delta Integrale 16V 5:32.05 +18.53 5\. Ross Dunkerton Fred Gocentas Mitsubishi Galant VR-4 5:36.15 +23.03 6\. Possum Bourne Rodger Freeth Subaru Legacy RS 5:46.52 +33.40 7\. Ed Ordynski Mark Stacey Mitsubishi Galant VR-4 5:51.39 +38.27 8\. Tolley Challis Rod Vanderstraaten Mitsubishi Galant VR-4 5:54.26 +41.14 9\. Kiyoshi Inoue Yoshimasa Nakahara Mitsubishi Galant VR-4 5:54.38 +41.26 10\. Craig Stallard Graeme Jesse Mitsubishi Galant VR-4 6:06.37 +53.25 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM- rallikausi 1992 Luokka:Australian ralli
Blue Star Line Cruises

Blue Star Line Cruises on australialaisen miljonäärin Clive Palmerin omistama varustamo. Blue Star Line on tullut tunnetuksi hankkeesta Titanic II, joka on kuitenkin viivästynyt toistuvasti. On mahdollista, että projekti on hylätty, sillä vuoteen 2023 mennessä siitä ei ole tullut uutta tietoa julkisuuteen ainakaan pariin vuoteen. == Lähteet == Luokka:Laivanvarustajat
Katalonian ralli 1992

Katalonian ralli 1992 (viralliselta nimeltään 28. Rallye Espana - Catalunya Costa Brava) oli rallin maailmanmestaruussarjan kilpailu kaudella 1992. Kilpailu järjestettiin 9. - 11\. marraskuuta 1992. Kilpailu oli kauden toiseksi viimeinen ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Carlos Sainz Luis Moya Toyota Celica Turbo 4WD (ST185) 6:21.13 0.0 2\. Juha Kankkunen Juha Piironen Lancia Delta HF Integrale 6:21.49 +0.36 3\. Andrea Aghini Sauro Farnocchia Lancia Delta HF Integrale 6:22.45 +1.32 4\. Alessandro Fiorio Vittorio Brambilla Lancia Delta HF Integrale 16v 6:27.39 +6.26 5\. Armin Schwarz Arne Hertz Toyota Celica Turbo 4WD (ST185) 6:29.43 +8.30 6\. Jesús Puras Álex Romaní Lancia Delta HF Integrale 6:29.43 +8.30 7\. Gustavo Trelles Jorge del Buono Lancia Delta HF Integrale 6:31.30 +10.17 8\. Pedro Diego Icíar Muguerza Lancia Delta HF Integrale 6:43.30 +22.17 9\. Mohammed bin Sulayem Ronan Morgan Ford Sierra Cosworth 4x4 7:02.13 +41.00 10\. Didier Auriol Bernard Occelli Lancia Delta HF Integrale 7:12.12 +50.59 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1992 Luokka:Katalonian ralli
Sanremon ralli 1992

Sanremon ralli 1992 (viralliselta nimeltään 34. Rallye San Remo - Rallye d'Italia) oli rallin maailmanmestaruussarjan kilpailu kaudella 1992. Kilpailu järjestettiin 12. - 14\. lokakuuta 1992. Kilpailu oli kauden 11. ja erikoiskokeiden yhteispituus oli (suunniteltu pituus oli ). == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Andrea Aghini Sauro Farnocchia Lancia Delta HF Integrale 5:52.11 0.0 2\. Juha Kankkunen Juha Piironen Lancia Delta HF Integrale 5:52.51 +0.40 3\. François Delecour Daniel Grataloup Ford Sierra Cosworth 4x4 5:53.53 +1.42 4\. Massimo Biasion Tiziano Siviero Ford Sierra Cosworth 4x4 5:54.06 +1.55 5\. Alessandro Fiorio Vittorio Brambilla Lancia Delta HF Integrale 6:00.58 +8.47 6\. Gilberto Pianezzola Loris Roggia Lancia Delta HF Integrale 6:08.20 +16.09 7\. Piero Liatti Luciano Tedeschini Lancia Delta HF Integrale 6:13.28 +21.17 8\. Pierre- César Baroni Philippe David Lancia Delta HF Integrale 6:15.50 +23.39 9\. Bruno Thiry Stéphane Prévot Opel Calibra 6:37.39 +45.28 10\. Giovanni Manfrinato Claudio Condotta Ford Sierra Cosworth 4x4 6:42.18 +50.07 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally- Maps.com, erikoiskokeet kartalla Luokka:MM-rallikausi 1992 Luokka:Sanremon ralli
Pääskylaiskuri

Pääskylaiskuri (Chelidoptera tenebrosa) on laiskureihin kuuluva lintulaji. Lajia tavataan Etelä-Amerikassa. == Koko ja ulkonäkö == Pääskylaiskuri kasvaa 15-17 cm pitkäksi. Sukupuolet muistuttavat toisiaan ulkonäöltään. Laji on ruumiinrakenteeltaan tukevahko, suuripäinen, leveäsiipinen ja lyhytpyrstöinen. Pääskylaiskurin pää, rinta, selkä ja siivet ovat tumman siniharmaat, melkein mustat. Siipien alapuoli ja perä ovat valkoiset. Osalla alalajeista on valkoinen juova rinnan ja punaruskean vatsan välissä. == Levinneisyys ja elintavat == Pääskylaiskuria tavataan laajalta alueelta Venezuelasta Brasiliaan ja Boliviaan. Lajin elinympäristöä ovat savannit sekä galleriametsät ja niiden reunamaat. Lintu liikkuu muutaman yksilön ryhminä usein vesialueiden lähellä. Pääskylaiskurin ravintoa ovat hyönteiset, ja se pyydystää niitä pääskyjen tavoin usein aivan veden pinnalta. Laji pesii hiekkatörmään kaivamaansa käytävään, ja naaras munii kaksi munaa. == Lähteet == Luokka:Laiskurit
Ugandan historia

Ugandan historia kertoo Ugandan historiasta. 1000-luvun alkaessa Chifumbazen rautakautinen kulttuuri levisi koko itäisen ja eteläisen Afrikan alueelle. 1500-luvulla Tutseilla oli nykyisen Ugandan alueella useita kuningaskuntia. Niistä merkittävin oli Bunyoro, joka sijaitsi Albertinjärven länsipuolella. Tämä valtakunta oli vallassa 1700-luvulle. 1800-luvulla merkittävimmäksi valtakunnaksi nousi Bugandan kuningaskunta. Sen alue käsitti alunperin Victorianjärven seudun, mutta myöhemmin sen levisi laajemmalle. Tämän valtakunnan alueella käytiin kauppaa norsunluusta ja orjista. Lisäksi Ugandassa oli pieniä kuningaskuntia, joita olivat Busoga, Toro ja Ankole. Ensimmäiset Ugandaan saapuneet eurooppalaiset olivat tutkimusmatkailijoita, jotka etsivät Niilin alkulähteitä. He seikkailivat Ugandan alueella 1800-luvun puolivälissä. Tutkimusretkeilijöihin kuului muun muassa brittiläisen John Hanning Speken johtama joukko, joka löysi reitin Victorianjärvelle. 1800-luvulla Itä-Afrikan kauppakomppanialla oli Ugandan alueella merkittävä asema, mutta se ei loppujen lopuksi pystynyt ajamaan saavuttamiaan etuja. 1890 osa Ugandaa joutui Ison-Britannian hallintaan ja 1894 alueesta tehtiin brittiläinen protektoraatti. Siirtomaakaudella Ugandan alueen päälliköillä oli merkittäviä valtuuksia. Uganda itsenäistyi 1962 ja tämän jälkeen eri etnisten ryhmien väliset riidat tulivat esille. Tämän seurauksena maassa oli vuosikymmeniä Idi Aminin ja Milton Oboten hirmuhallinto. Tässä välissä 1979 Tansanian ja Ugandan kansallinen vapautusarmeija miehitti Ugandan. 1986 Yoweri Musevenin noustua valtaan Ugandassa siirryttiin hirmuvallasta demokraattisempaan hallintoon. == Lähteet == *
Sanremon ralli 1990

Sanremon ralli 1990 (viralliselta nimeltään 32. Rallye San Remo - Rallye d'Italia) oli rallin maailmanmestaruussarjan kilpailu kaudella 1990. Kilpailu järjestettiin 14. - 18\. lokakuuta 1990. Kilpailu oli kauden 11. ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Didier Auriol Bernard Occelli Lancia Delta HF Integrale 16v 7:30.38 0.0 2\. Juha Kankkunen Juha Piironen Lancia Delta HF Integrale 16v 7:31.23 +0.45 3\. Carlos Sainz Luis Moya Toyota Celica GT-4 (ST165) 7:32.23 +1.45 4\. Dario Cerrato Giuseppe Cerri Lancia Delta HF Integrale 16v 7:33.25 +2.47 5\. Piero Liatti Luciano Tedeschini Lancia Delta Integrale 7:36.52 +6.14 6\. Mikael Ericsson Claes Billstam Toyota Celica GT-4 (ST165) 7:37.12 +6.34 7\. Piergiorgio Deila Pierangelo Scalvini Lancia Delta Integrale 7:37.49 +7.11 8\. Alessandro Fiorio Luigi Pirollo Lancia Delta HF Integrale 16v 7:38.23 +7.45 9\. Giuseppe Grossi Alessandro Mari Lancia Delta Integrale 7:56.57 +26.19 10\. Alessandro Fassina Massimo Chiapponi Ford Sierra Cosworth 4x4 7:58.13 +27.35 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 1990 Luokka:Sanremon ralli
Dollarstore

Dollarstore on ruotsalainen halpakauppaketju. Se on osa suomalaista Tokmanni- halpakauppakonsernia, joka osti sen koko osakekannan 2,028 miljardilla kruunulla eli noin 172,8 miljoonalla eurolla elokuussa 2023. Dollarstorella on 131 myymälää Ruotsissa ja brändinimellä Big Dollar viisi myymälää Tanskassa. ==Lähteet== Luokka:Ruotsalaiset kauppaketjut‎
Aini Linjakumpu

Aini Linjakumpu (s. 1968)Linjakumpu, Aini, 1968–, Finto, viitattu 8.7.2023. on suomalainen politiikan tutkija, joka on toiminut uskontojen ja kulttuurien politiikan professorina Lapin yliopistossa 1. toukokuuta 2022 lähtien. Hän väitteli yhteiskuntatieteiden tohtoriksi Lapin yliopistossa vuonna 1999. Hän on myös Tampereen yliopiston valtio-opin dosentti.Aini Linjakumpu uskontojen ja kulttuurien politiikan professoriksi, Lapin yliopisto, 24.5.2022, viitattu 8.7.2023. Linjakumpu on tutkinut muun muassa poliittista islamia, vanhoillislestadiolaisuutta ja hengellistä väkivaltaa. == Julkaisut == * Aini Linjakumpu (toim.): Eurooppa tänään: 900 vuotta ristiretkien perintöä. Rauhan- ja konfliktintutkimuskeskus 1997. * Aini Linjakumpu ja Kirsi Virtanen (toim.): Under the Olive Tree: Reconsidering Mediterranean Politics and Culture. Rauhan- ja konfliktintutkimuskeskus 1997. * Aini Linjakumpu: Poliittinen islam (väitöskirja). Like 1999. * Aini Linjakumpu ja Leena Suopajärvi (toim.): Sellainen seutu ja sellainen maa: erot, vastarinta ja uuden politiikan vaatimus Lapissa. Lapin yliopisto 2003. * Aini Linjakumpu, Susan Villa ja Pirjo Jukarainen (toim.): Sodan ja rauhan identiteetit. Rauhan- ja konfliktintutkimuskeskus 2003. * Aini Linjakumpu: Political Islam in the global world. Ithaca Press 2008. * Aini Linjakumpu: Islamin globaalit verkostot. Vastapaino 2009. * Aini Linjakumpu ja Sandra Wallenius-Korkalo (toim.): Progress or perish: northern perspectives on social change. Ashgate 2010. * Aini Linjakumpu: Hoitokokoukset vanhoillislestadiolaisuudessa. Vastapaino 2012. * Aini Linjakumpu: Uskonnon varjot: hengellinen väkivalta kristillisissä yhteisöissä. Vastapaino 2015. * Aini Linjakumpu: Vanhoillislestadiolaisuuden taloudelliset verkostot. Vastapaino 2018. * Aini Linjakumpu, Tapio Nykänen, Tiina Harjumaa ja Sandra Wallenius-Korkalo (toim.): Politiikka, talous ja työ: lestadiolaisuus maailmassa. Lapin yliopisto 2019. Saatavilla internetissä * Aini Linjakumpu: Hengellinen työ: työn politiikka kristillisissä liikkeissä. Vastapaino 2021. * Aini Linjakumpu, Tuula Sakaranaho, Johanna Konttori, Inkeri Rissanen, Ruth Illman, Martin Ubani ja Marja Tiilikainen: Uskontolukutaito suomalaisessa yhteiskunnassa. Gaudeamus 2023. == Lähteet == == Aiheesta muualla == * Virallinen sivusto * Virallinen blogi * Lapin yliopiston tutkimusportaali Luokka:Suomalaiset politiikan tutkijat Luokka:Suomalaiset professorit Luokka:Lapin yliopiston professorit Luokka:Vuonna 1968 syntyneet Luokka:Elävät henkilöt
Otto Vilhelm Styf

Otto Vilhelm Styf (9. heinäkuuta 1868 Savonlinna – 31. lokakuuta 1958) oli suomalainen kirjapainon johtaja ja päätoimittaja.Päivästä päivään, Helsingin Sanomat, 09.07.1938, nro 180, s. 6, Kansalliskirjaston digitaaliset aineistotKansaneläkelaitoksen henkilökortit -arkisto > Vuosina 1957-1958 kuolleiden yli-ikäisten henkilöiden hakemistokortit Styf opiskeli kirjapainoalaa Savonlinnassa ja oli sitten työssä Hufvudstadsbladetin kirjapainossa Helsingissä. Hän oli kirjapainon johtajana Savonlinnassa 1888–1892 ja Kuopiossa 1892–1905. Styf osti vuonna 1905 Iisalmen kirjapainon ja Salmetar-sanomalehden. Hän oli Salmettaren vastaavana toimittajana 1910–1930. Hän myi liikkeensä vuonna 1925 mutta jatkoi edelleen Iisalmen kirjapainon ja Oy Salmettaren johtajana aina vuoteen 1937 saakka. Vuonna 1937 Styf osti Iisalmessa toimineen ravintolan ja alkoi hoitaa sitä. 70 vuotta, Savo, 09.07.1938, nro 154, s. 4, Kansalliskirjaston digitaaliset aineistot Styf oli Iisalmen kaupunginvaltuuston jäsenenä ja hän oli muun muassa Iisalmen Käsityö- ja tehdasseuran puheenjohtajana sekä Iisalmen Säästöpankin hallituksen puheenjohtajana. ==Lähteet== Luokka:Suomalaiset päätoimittajat Luokka:Iisalmen kaupunginvaltuutetut Luokka:Vuonna 1868 syntyneet Luokka:Vuonna 1958 kuolleet
Portugalin ralli 1988

Portugalin ralli 1988 (viralliselta nimeltään 22. Rallye de Portugal - Vinho do Porto) oli rallin maailmanmestaruussarjan kilpailu kaudella 1988. Kilpailu järjestettiin 1. - 5\. maaliskuuta 1988 Estorilissa. Kilpailu oli kauden kolmas ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Massimo Biasion Carlo Cassina Lancia Delta Integrale 6:44.01 0.0 2\. Alessandro Fiorio Luigi Pirollo Lancia Delta HF 4WD 6:52.47 +8.46 3\. Yves Loubet Jean-Bernard Vieu Lancia Delta HF 4WD 6:53.23 +9.22 4\. Hannu Mikkola Christian Geistdörfer Mazda 323 4WD 6:54.45 +10.44 5\. Stig Blomqvist Benny Melander Ford Sierra RS Cosworth 6:55.39 +11.38 6\. Markku Alén Ilkka Kivimäki Lancia Delta Integrale 6:56.09 +12.08 7\. Erwin Weber Matthias Feltz Volkswagen Golf GTI 16V 7:07.45 +23.44 8\. Inverno Amaral Joaquim Neto Renault 11 Turbo 7:11.41 +27.40 9\. Carlos Bica Fernando Prata Lancia Delta HF 4WD 7:17.55 +33.54 10\. Jorge Recalde Jorge del Buono Lancia Delta HF 4WD 7:19.56 +35.55 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1988 Luokka:Portugalin ralli
Argentiinan ralli 1987

Argentiinan ralli 1987 (viralliselta nimeltään 7. Marlboro Rally of Argentina) oli rallin maailmanmestaruussarjan kilpailu kaudella 1987. Kilpailu järjestettiin 4. - 8\. elokuuta 1987. Kilpailu oli kauden yhdeksäs ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Massimo Biasion Tiziano Siviero Lancia Delta HF 4WD 7:10.27 0.0 2\. Jorge Recalde Jorge del Buono Lancia Delta HF 4WD 7:11.28 +1.01 3\. Erwin Weber Matthias Feltz Volkswagen Golf GTI 7:37.11 +26.44 4\. Kenneth Eriksson Peter Diekmann Volkswagen Golf GTI 7:59.16 +48.49 5\. Gabriel Raies Raul Campaña Renault 18 GTX 8:02.43 +52.16 6\. Paulo Lemos Artur César Volkswagen Gol 8:08.42 +58.15 7\. Jorge Fleck Silvio Klein Volkswagen Gol 8:13.12 +1:02.45 8\. Jorge Bescham José Garcia Fiat Regata 8:31.28 +1:21.01 9\. Ernesto Soto Martin Christie Renault 18 GTX 8:35.48 +1:25.21 10\. Alejandro Schmauk Felipe Horta Alfa Romeo 33 4x4 8:39.12 +1:28.45 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1987 Luokka:Argentiinan ralli
Keravan kartano

Keravan kartano (ruots. Kervo gård) on Keravalla, Uudellamaalla sijaitseva vuonna 1650 muodostettu kartano. Kartano tunnetaan myös nimellä Humleberg. Kartanon päärakennuksen toiminnasta vastaa nykyisin Keravan kaupunki. == Historia == Keravan kartano nautti säterivapautta vuodesta 1680 vuoteen 1882, jolloin vapaus peruttiin ja kartanosta tehtiin säteriratsutila. Vuonna 1745 Keravan kartanosta lohkaistiin Lapilan kartano. Vuonna 1930 kartanoon liitettiin puolet Heikkilän perintötilasta. === Päärakennus === Isovihan aikana Keravan kartano poltettiin raunioiksi venäläisten toimesta. Kartanon nykyinen päärakennus on valmistunut 1809-1810 ja nykyisen ulkoasunsa se on saanut vuonna 1928. Rakennuksessa on kaksi asuinkerrosta ja mansardikatto. Vuoden 1928 remontissa tehtiin asuintilat ullakkokerrokseen, jossa sijaitsi aiemmin vain kaksi kamaria ja muun muassa avokuisti muutettiin lasitetuksi verannaksi. Keravan kartanossa on alakerrassa 8 huonetta ja yläkerrassa 6 huonetta. Alkuperäinen säännöllinen huonejako muuttui myös remontin yhteydessä, kun alkuperäistä päärakennusta jatkettiin neljällä uudella huoneella. Rakennuksen alkuperäiseen sisustukseen on kuulunut muun muassa myöhäistä empiretyyliä edustanut taffelipiano, ruokasalin samaa tyylisuuntaa edustava sohva ja sohvan yläpuolella sijaitseva mahonkinen empirepeili. Talonpoikaisantiikkia edusti rakennuksessa alkuperäinen könniläiskello. === Omistajat === 1649- Nimi Nimike Vuodet Fredrik Joakimsson Stålhielm 1649-? Gerhard von Schrowe majuri 1661-1664 Anna Elisabeth Strahlendorf Gerhardin leski 1664-1675 Gustav Johan von Schrowe majuri 1676-1713 Gustav Johan Blåfield lääninviskaali 1714-1744 Georg Wilhelm Clayhills pormestari 1745-1755 Gouvenius pormestari 1756-1771 Henrik Mathias Nassokin kapteeni 1772-1784 Anna Lovisa Sture Henrikin leski 1784-1805 neiti Hedvig Elisabet Nassokin 1806-1817 Hedvigin perikunta 1818-1825 Adolf Fredrik Jaekell kapteeni 1863-1878 Olivia Sofia Jaekell 1878-1919 Johan Ludvig Moring varatuomari 1919- Keravan kaupunki 1991- == Lähteet == Luokka:Keravan rakennukset ja rakennelmat Luokka:Suomen kartanot Luokka:Suomen 1800-luvulla rakennetut rakennukset ja rakennelmat
Teini-Pää

Teini-Pää on helsinkiläinen vuonna 2018 perustettu yhtye. Yhtye soittaa kitaravetoista, kaihoisaa punkrockia ja melodista voimapoppia, jota on luonnehdittu myös ”nössöpunkiksi”, ”pöhköpopiksi” ja teenage dreamiksi. Bändin debyyttialbumi Maailma kyllä odottaa julkaistiin 21. tammikuuta 2022. Se nostettiin Radio Helsingin viikon levyksi. Levy oli myös ehdolla Kriitikoiden valinta -kategoriassa Emma Gaalassa 2023. Toinen pitkäsoitto Sata syytä aloittaa ilmestyi 10. helmikuuta 2023. Molemmat levyt julkaisi levy-yhtiö Soit Se Silti. == Musiikki ja tyyli == Yhtyeen tyyliin kuuluu pelkistetty soundi, joka sisältää nopeahkoa rokkikomppia, yksinkertaisia basso- ja rumpukuvioita, sahaavia kitaroita ja sointuvaihdoksia sekä tarttuvia melodioita. Yhtyeessä on kaksi laulajaa; Luca Sirviön popmaisia laulumelodoita kuullaan useimmissa kappaleissa, kun taas romanttiselta tee-se-itse punkkarilta kuulostava Johanna Järvinen laulaa hieman harvemmissa kappaleissa. Yhtyeen sanoitukset käsittelevät usein ihmissuhteita ja niissä tehdään muun muassa sarkastisia havaintoja maailmanmenosta. == Yhtyeen jäsenet == * Johanna Järvinen (laulu, syntetisaattori, kitara) * Sara Kansonen (basso) * Luca Sirviö (laulu, kitara) * Reetta Sirén (kitara) * Jesse Gehlen (kitara) * Lauri Suutarinen (rummut) == Diskografia == * Täynnä kysymyksiä (EP, 2019) * Maailma kyllä odottaa (Soit Se Silti, 2022) * Sata syytä aloittaa (Soit Se Silti, 2023) == Lähteet == == Aiheesta muualla == Luokka:Suomalaiset punkyhtyeet Luokka:Power pop -yhtyeet
Jukka Juusela

Jukka Antero Juusela (24. toukokuuta 1941 Tampere – 29. syyskuuta 2017 Jyväskylä) oli suomalainen matkailualan virkamies ja keskustapuolueen taustavaikuttaja 1970-luvulla. Juusela oli Ahti Karjalaisen poliittinen sihteeri tämän toimiessa ulkoministerinä Sorsan ensimmäisessä hallituksessa 1972–1975 sekä talous- ja kansliaministerinä Miettusen kolmannessa hallituksessa 1976–1977. Niiden välillä hän avusti kansliaministeri Reino Karpolaa Miettusen II hallituksessa 1975–1976. Juusela toimi 1970-luvun lopulla ensin radion ohjelmaneuvoston jäsenenä ja sitten television ohjelmaneuvoston puheenjohtajana. Hän hävisi syksyllä 1979 niukasti keskustapuolueelle varatun Yle TV2 -kanavan johtajanpaikan Tapio Siikalalle. Juuselalla oli lisäksi virka Matkailun edistämiskeskuksen osastopäällikkönä. Myöhemmin Juusela toimi matkailualan konsulttina kotikaupungissaan Jyväskylässä, jonka kaupunginvaltuuston jäsen hän oli jo 1970-luvun alkupuolella. Hän sai kunnallisneuvoksen arvon vuonna 2007. Jukka Juuselan isä oli Keskisuomalaisen päätoimittaja ja maakuntaneuvos Martti Emanuel JuuselaKangas, Lasse: Martti Juusela päätoimittaja ja ensimmäinen maakuntaneuvos, Keskisuomalainen 25.3.2008. Viitattu 8.7.2023.. ==Lähteet== Luokka:Suomalaiset virkamiehet Luokka:Erityisavustajat Luokka:Suomen Keskustan poliitikot Luokka:Jyväskylän kaupunginvaltuutetut Luokka:Vuonna 1941 syntyneet Luokka:Vuonna 2017 kuolleet
Noman Çelebicihan

Noman İbraim оğlu Çelebicihan (Челебиджиха́н, Tšelebidžihan; 1885 – 23. helmikuuta 1918) oli krimintataarilainen poliitikko, lakimies, mufti, runoilija, kirjailija. Hän oli lyhytikäisen Krimin kansantasavallan presidentti. Krimintataarien kansallislaulu pohjautuu Çelebicihanin runoon Ant etkenmen (”Olen luvannut”).Williams, Brian Glyn (2001). The Crimean Tatars: The Diaspora Experience and the Forging of a Nation. BRILL. s. 344. ISBN 978-90-04-12122-5. ==Lähteet== Luokka:Vuonna 1885 syntyneet Luokka:Vuonna 1918 kuolleet Luokka:Krimin tataarit Luokka:Muftit Luokka:Kansallislaulujen sanoittajat
Sovellettu tiede

Sovellettu tiede on tieteellisen menetelmän ja menetelmän johtopäätösten avulla saadun tiedon käyttöä käytännön tavoitteiden saavuttamiseksi. Siihen kuuluu laaja valikoima tieteenaloja, kuten tekniikka ja lääketiede. Sovellettu tiede erotetaan usein perustieteestä, joka keskittyy luonnon- tai muiden ilmiöiden selittämiseen ja ennustamiseen tähtäävien tieteellisten teorioiden ja lakien kehittämiseen. == Soveltava tutkimus == Soveltava tutkimus käsittelee käytännön ongelmien ratkaisemista ja siinä käytetään yleensä empiirisiä menetelmiä. Koska soveltava tutkimus tapahtuu sotkuisessa reaalimaailmassa, tiukkoja tutkimusprotokollia voidaan joutua lieventämään. Esimerkiksi satunnaisotannan käyttö voi olla mahdotonta. Näin ollen menetelmien avoimuus on ratkaisevan tärkeää. Olisi myös otettava huomioon vaikutukset tulosten tulkintaan, joita muuten tiukkoja menetelmiä koskevan kaanonin höllentäminen tuo mukanaan. ==Katso myös== *Tutkimus ja tuotekehitys == Lähteet == *
S/S Rudolf

S/S Rudolf oli suomalainen rahtihöyrylaiva, joka upposi 11. kesäkuuta 1938 Latvian rannikolla ajettuaan laivahylyn päällä. Laivan 12 hengen miehistö pelastui mutta laivan keittäjätär hukkui.Suomalainen höyrylaiva ajoi eilen hylkyyn Latvian rannikolla ja upposi, Aamulehti, 12.06.1938, nro 155, s. 1, Kansalliskirjaston digitaaliset aineistotWrecksite.eu : D/S Rudolf (+1938)Höyrylaiva Rudolfin haaksirikko aiheutui hylyn etäisyyden väärin arvioimisesta, Aamulehti, 19.06.1938, nro 162, s. 3, Kansalliskirjaston digitaaliset aineistotÄänimeri-sivusto : Boxberg / Rudolf S/S Rudolf oli matkalla Memelista Riikaan kun se törmäsi kello 2 aikaan yöllä Ovishin majakan lähellä muutamia vuosia aikaisemmin uponneen latvialaisen höyrylaiva Livonian vedenpinnan alla olleeseen hylkyyn. Hylyn paikkaa osoitti valo- ja sireenipoiju mutta S/S Rudolf oli jo ehtinyt liian lähelle hylkyä eikä ehtinyt kiertää sitä. Laiva törmäsi hylkyyn 8 solmun nopeudella ja saatuaan suuren repeämän runkoonsa alkoi nopeasti täyttyä vedellä. Miehistö ehti irroittaa laivan pelastusveneet ja he pääsivät niillä Ovishin majakan rantaan. Ainoastaan laivan keittäjätär Anna Sveholm katosi onnettomuudessa ja hänen arveltiin jääneen hyttiinsä ja uponneen laivan mukana. Onnettomuushetkellä vallitsi usva ja sen vuoksi etäisyys hylyn paikkaa osoittaneeseen poijuun arvioitiin laivalla väärin. Hylyn paikka oli merkitty väärin myös merikorttiin. S/S Rudolf oli rakennettu 1889 Howaldtswerken telakalla Kielissä Saksassa. Sen vetoisuus oli 273 bruttorekisteritonnia, pituus 40,5 metriä, leveys 6,92 metriä ja syväys 3,23 metriä. Laivalla oli 200 hevosvoiman kaksisylinterinen kompoundihöyrykone ja yksi potkuri. Laivan omisti vuodesta 1931 alkaen helsinkiläinen L. G. Boxbergin Nordsjöfrakt-varustamo. ==Lähteet== Luokka:Höyrylaivat Luokka:Laivaonnettomuudet Luokka:Vuoden 1938 onnettomuudet
Ämmänsaaren työväentalo

Ämmänsaaren työväentalo on Suomussalmella Kainuun maakunnassa sijaitseva työväentalo, joka tunnetaan myös nimellä Töpäri. Talo on valmistunut vuosina 1952–1953, ja sen omistaa Suomussalmen Vasemmisto ry. Talo sijaitsee Suomussalmen keskustaajamassa Ämmänsaarella. == Historiaa == Ämmänsaaren työväentalo valmistui vuosina 1952–1953 kokonaan talkoovoimin. Taloa laajennettiin vuonna 1972; sali ja esiintymislava suurenimat. Samassa remontissa työväentalon yläkertaan rakennettiin lisää kokoontumistiloja sekä isompi asunto talonmiehelle. Työväentalon sisätiloja peruskorjattiin vuonna 2014. 2000-luvulla taloa on muutenkin kunnostettu useasti muun muassa Kotiseutuliiton jakaman avustuksen turvin. Esimerkiksi talon katto on uusittu; entinen peltikatto purettiin ja tilalle rakennettiin huopakatto kolmiorimalla. Huhtikuussa 2023 talolla toimintaa pyörittävä entinen Vasemmistoliiton kansanedustaja ja ministeri Terttu Huttu-Juntunen kertoi Yleisradion haastattelussa, että talo vaatisi vielä muun muassa ainakin keittiöremontin esteettömät wc-tilat. Lisäksi tanssisalin parketti pitäisi Huttu-Juntusen mukaan uusia. === Elokuvatoiminta === Ämmänsaaren työväentalossa näytettiin elokuvia 1980-luvulta aina 2010-luvulle asti, kun Suomussalmen elokuvatoiminta siirtyi digitalisaation myötä muutaman sadan metrin päähän elokuvateatteri Retikkaan. Suomussalmelta kotoisin oleva toimittaja Mikko-Pekka Heikkinen kirjoitti heinäkuussa 2019 Helsingin Sanomissa, että Ämmänsaaren työväentalolla näytettiin 1980-luvulla yksi elokuva viikossa, sunnuntai- iltaisin. Heikkisen mukaan työväentalon projektori, jolla elokuvia näytettiin, oli tiettävästi saatu lahjaksi 1950-luvulla Suomi–Neuvostoliitto-seuran avustuksella. == Nykyinen toiminta talolla == Ämmänsaaren työväentalossa on järjestetty tansseja aina 1950-luvulta alkaen, ja tanssitoiminta on edelleen aktiivista. Tanssien lisäksi talolla järjestetty 1980-luvulta alkaen discoja, jotka 1980-luvulla olivat erityisesti nuorten suosiossa. Työnväentalolla järjestetään tapahtumia ympäri vuoden. Tanssien ja discon lisäksi työväentalolla järjestetään muun muassa konsertteja ja kirpputoreja. Taloa voi myös vuokrata erilaisiin tilaisuuksiin, esimerkiksi häihin, pikkujouluihin ja kokouksiin. Työväentalon sali on 200 neliömetriä. Huopamatotettu näyttämö on 60 neliömetriä. Lisäksi talossa on sadan neliömetrin kokoinen ravintolatila ja 35 neliömetrin kokoinen keittiö. == Lähteet == Luokka:Työväentalot Luokka:Suomussalmen rakennukset ja rakennelmat
McKusick–Kaufmanin oireyhtymä

McKusick–Kaufmanin oireyhtymä on autosomissa peittyvästi periytyvä oireyhtymä, joka aiheuttaa kehitysvamman ja rakennepoikkeavuuksia. Poikkeavuuksia on käsissä, jaloissa, virtsateissä ja sukupuolielimissä. Joskus esiintyy synnynnäisiä sydänvikoja ja ruoansulatusjärjestelmän poikkeavuuksia.Johanna Rintahaka, McKusick-Kaufmanin oireyhtymä Tukiliitto 12.1.2022, viitattu 8.7.2023 McKusick–Kaufmanin oireyhtymälle ominaista on postaksiaalinen polydaktylia. Siinä ylimääräisiä sormia ja varpaita on pikkurillin ja jalkojen viidennen varpaan puoleisella sivulla. Tyttövauvoilla esiintyviä sukupuolielinten poikkeavuuksia ovat nesteentäyteiset rakenteet kohdussa ja emättimessä. Pojilla on esiintynyt piilokiveksisyyttä, siittimen alaspäin kääntyneisyyttä ja hypospadiaa. McKusick–Kaufmanin oireyhtymä johtuu MKKS- geenin mutaatiosta kromosomissa 20. Sillä on huomattava samankaltaisuus Bardet–Biedlin oireyhtymän kanssa. Lisäksi erotusdiagnostista merkitystä on esimerkiksi Ellis–van Creveldin oireyhtymällä. Oireyhtymän hoito on oireenmukainen. Elinajanodote ei ole tiedossa, mutta kohdun ja emättimen nestekertymät voivat aiheuttaa hengenvaarallista keuhkojen puristumista. Oireyhtymä löydettiin ensimmäisen kerran amisseilta, joilla sen esiintyvyydeksi on arvioitu 1/10 000\. Maailmanlaajuinen esiintyvyys ei ole tiedossa, mutta oireyhtymää pidetään hyvin harvinaisena. Oireyhtymä on nimetty Victor Almon McKusickin ja Robert. L. Kaufmanin mukaan. McKusick laati oireyhtymästä ensimmäisen kuvauksen vuonna 1964 ja Kaufman täydennetyn kuvauksen 1972. == Lähteet == Luokka:Oireyhtymät Luokka:Perinnölliset sairaudet
Pasi Flodström

Pasi Flodström (vuoteen 2020 Nieminen, s. 27. kesäkuuta 1995 Nakkila) on suomalainen laulaja, joka valittiin vuoden 2023 tangokuninkaaksi Seinäjoen tangomarkkinoilla. Flodström on koulutukseltaan musiikin maisteri ja työskentelee kanttorina Harjavallassa. Nakkilan Viikkalasta kotoisin oleva Flodström on opiskellut musiikkia muun muassa Taideyliopiston Sibelius- Akatemiassa, josta valmistui 2021 musiikin maisteriksi. Opinnoissaan hän syventyi klassiseen lauluun ja laulupedagogiikkaan. Flodström on suorittanut klassisen laulun A-tutkinnon. Hän on työskennellyt kymmenen vuotta kanttorina, ensin Nakkilan seurakunnan kanttorina ja vuodesta 2020 lähtien Harjavallan seurakunnan kanttorina. Flodström toimii myös laulunopettajana. Keväällä 2017 hän teki oopperadebyyttinsä Sibelius-Akatemian oopperakoulutuksen toteuttamassa Benjamin Brittenin _A Midsummer Night's Dream_ -oopperassa. Kesällä 2019 hän lauloi itsensä IskelmäMestarit -finalistiksi ja keväällä 2023 hän voitti valtakunnallisen Loistava Laulaja -kilpailun. Flodström vaihtoi sukunimensä vuonna 2020 Porin Ahlaisista kotoisin olevan isoäitinsä suvun mukaan. == Lähteet == Luokka:Suomalaiset laulajat Luokka:Suomalaiset kanttorit Luokka:Tangokuninkaat Luokka:Vuonna 1995 syntyneet Luokka:Elävät henkilöt
LIG4-oireyhtymä

LIG4-oireyhtymä on perinnöllinen oireyhtymä, joka johtuu kromosomissa 13 olevan LIG4-geenin mutaatioista. Mutaatio johtaa DNA:n ligaasi IV -entsyymin toiminnan puutteellisuuteen. Oireyhtymässä esiintyy tämän seurauksena muun muassa T- ja B-valkosolujen kehityksen, apoptoosin ja uusien mutaatioiden ennaltaehkäisyn häiriytymistä. DNA:han ympäristötekijöiden ja solunsisäisen biokemian seurauksena kertyvien vaurioiden korjaus on LIG4-oireyhtymässä estynyt. Oireyhtymään kuuluvatkin DNA:n kasvanut mutaatiotaipumus ja immuunivaje.Johanna Rintahaka, LIG4-oireyhtymä Tukiliitto 26.10.2022, viitattu 8.7.2023 LIG4-oireyhtymästä kärsivillä esiintyy muun muassa mikrokefaliaa ja epätavallisia kasvonpiirteitä, kuten keskikasvojen korostumista, leuan pienikokoisuutta ja nenän erityistä terävyyttä. Sairastuneiden kasvu saattaa olla hidastunutta. Kaikilla LIG4-oireyhtymästä kärsivillä ei ilmeisesti ole neurologisia kehitysviiveitä, mutta osalla ne ovat hyvin vaikeita. Myös immuunivajeen aste vaihtelee yksilöllisesti. Oireyhtymä aiheuttaa veren pansytopeniaa eli verisolujen vähyyttä, joka saattaa johtaa vaikeaan kombinoituun immuunivajeeseen (SCID). LIG4-oireyhtymään liittyviä ihon ongelmia voivat olla valoherkkyys, psoriasista muistuttavat piirteet, ekseema, erytrodermia, hypopigmentaatio ja telangiektasiat. Luustossa esiintyy vajaakehittyneisyyttä. Lonkka saattaa olla synnynnäisesti mennyt sijoiltaan. Yhdyssormisuutta ja -varpaisuutta on esiintynyt oireyhtymän yhteydessä, mutta myös sormien ja varpaiden tavallista suurempi määrä on mahdollinen. Joskus LIG4-oireyhtymästä kärsivillä on todettu hypogonadismi. Translokaatiot kromosomien 7 ja 14 välillä ovat yleisiä. LIG4-oireyhtymään kuuluu kasvanut riski sairastua leukemiaan tai lymfoomaan. Tämä heikentää potilaiden elinajanodotetta. LIG4-oireyhtymän periytyminen on autosomaalinen ja peittyvä. LIG4-oireyhtymää pidetään erittäin harvinaisena. Erotusdiagnostiikassa saatetaan huomioida Seckelin oireyhtymä, Nijmegenin murtumaoireyhtymä, Cernunnos/XLF-puute ja Fanconin anemia. Dubowitzin oireyhtymän on epäilty johtuvan saman geenin muutoksesta kuin LIG4-oireyhtymän. LIG4-oireyhtymän hoito on oireenmukainen. Sen taustalla oleva mutaatio löydettiin vuonna 1999, ja oireyhtymä nimettiin vuonna 2001. == Lähteet == Luokka:Oireyhtymät Luokka:Perinnölliset sairaudet
Zijauddinhan Babahan

Zijauddinhan ibn Ešon Babahan tai Babahanov (, ; 1908–1982) oli uzbekkitaustainen islamilainen teologi, mufti ja sheikki al-Islam, joka vaikutti aikana 1943–1982 ”Keski-Aasian ja Kazakstanin muslimien henkisessä hallinnossa”. Uzbekistanin presidentti Shavkat Mirziyoyev myönsi kesäkuussa 2023 Babahanille al-Bukharin mukaan nimetyn valtiopalkinnon. ==Lähteet== Luokka:Vuonna 1908 syntyneet Luokka:Vuonna 1982 kuolleet Luokka:Islamilaiset teologit Luokka:Muftit
Hwang Dong-hyuk

Hwang Dong-Hyuk (; s. 26. toukokuuta 1971) on eteläkorealainen elokuvaohjaaja, tuottaja ja käsikirjoittaja. Hänet tunnetaan parhaiten Netflixin vuoden 2021 Squid Game -draamasarjan luomisesta. Time nimesi hänet maailman 100 vaikutusvaltaisimman ihmisen joukkoon vuonna 2022. == Nuoruus == Hwang syntyi ja kasvoi Soulissa, Etelä-Koreassa. Hän uppoutui manhwaan ja mangaan ja vietti tunteja sarjakuvakahviloissa. == Lähteet == Luokka:Eteläkorealaiset elokuvaohjaajat Luokka:Eteläkorealaiset elokuvakäsikirjoittajat Luokka:Vuonna 1971 syntyneet Luokka:Elävät henkilöt
Skeleton Tree

Skeleton Tree on australialaisen rock-yhtyeen Nick Cave and the Bad Seedsin kuudestoista studioalbumi, joka julkaistiin 9. syyskuuta 2016. Albumi nauhoitettiin vuosina 2014–2016 Retreat Recording Studiosissa, Brightonissa, Englannissa, sekä La Frette Studiosissa, La Frette-sur-Seinessä, Ranskassa. Sen ovat tuottaneet Nick Cave, Warren Ellis ja Nick Launay. Albumin tuotannon aikana Nick Caven 15-vuotias poika, Arthur, menehtyi onnettomuudessa. Suurin osa albumista on kirjoitettu ja nauhoitettu Caven surutyön aikana. Albumi käsitteleekin pääasiassa teemoja kuten kuolema, menetys ja suru. Albumin julkaisun yhteydessä julkastiin myös Andrew Dominikin ohjaama dokumenttielokuva One More Time with Feeling, joka seuraa Caven surutyötä sekä Skeleton Treen tuotantoa. Molemmat sekä albumi, että elokuva saivat laajalti ylistävän vastaanoton. Julkaisut kuten The Guardian, The Independent ja The Daily Telegraph antoivat albumille täydet viisi tähteä arvosteluissaan. Se myös sijoittui Suomen virallisella albumilistalla korkeimmillaan ensimmäiselle sijalle. == Kappaleet == # # # # # # # # == Arvostelut == * Kaaoszine: 7/10 * Rumba: 10/10 * Soundi: == Lähteet == Luokka:Vuoden 2016 albumit Luokka:Nick Cave and the Bad Seedsin albumit Luokka:Kokeelliset rockalbumit
Dal (ruoka-aines)

Dal tarkoittaa intialaisessa keittiössä kuivattuja, halkaistuja palkokasveja, joita ei tarvitse liottaa ennen kypsennystä. Intia on maailman suurin palkokasvien tuottaja.FAO: India at a glance Termiä käytetään myös erilaisista näistä palkokasveista valmistetuista keitoista. Nämä palkokasvit ovat Etelä- Aasian maiden tärkeimpiä peruselintarvikkeita, ja ne muodostavat tärkeän osan Intian niemimaan ruokakulttuureja.New York Times: The How and Why of Dal ==Lähteet== Luokka:Intialainen keittiö
Charlotta Saari

Charlotta Saari (s. 11.8.2000) on suomalainen laulaja, joka valittiin vuoden 2023 tangokuningattareksi Seinäjoen tangomarkkinoilla. Siviiliammatiltaan hän on kynsiteknikko ja valokuvaaja. == Lähteet == Luokka:Suomalaiset laulajat Luokka:Tangokuningattaret Luokka:Vuonna 2000 syntyneet Luokka:Elävät henkilöt
Kristuksen ylin ritarikunta

Kristuksen ylin ritarikunta () on Pyhän istuimen jakama ritarikunta. Se perustettiin vuonna 1319, ja paavi Pius X:n kaudella siitä tehtiin Pyhän istuimen korkein mahdollinen kunnianosoitus. Sitä myönnetään lähes poikkeuksetta vain katolilaisille valtionpäämiehille, mutta paavi voi myöntää sitä myös oman mieltymyksensä mukaan muille. Belgian kuningas Baudouin I:n kuoltua ritarikunnalla ei ole ollut eläviä jäseniä. Kunniamerkkiä jaetaan vain yhdessä luokassa: * ritari == Lähteet == Luokka:Pyhän istuimen kunniamerkit
Marie Olaussen

Marie Olaussen (s. 1997) on norjalainen suunnistaja. Doksyn MM-kilpailuissa 2021 ja Flims Flaaxin MM-kilpailuissa 2023 Olaussen saavutti pronssia viestissä. Henkilökohtaisilla matkoilla hänen paras saavutuksensa MM- kilpailuissa on pitkän matkan seitsemäs sija samalta vuodelta. Rakveren EM- kilpailuissa 2022 Olaussen saavutti EM-pronssia viestissä. Henkilökohtaisilla matkoilla hänen paras saavutuksensa EM-kilpailuissa on pitkän matkan 13:s sija samalta vuodelta Suunnistuksen maailmancupin osakilpailussa Olaussen on parhaimmillaan sijoittunut kolmanneksi Ostfoldin pitkän matkan kilpailussa vuonna 2023. Juniorien MM-kilpailuissa Olaussen on saavuttanut kolme MM- pronssia viesteistä. Hänen paras saavutuksensa henkilökohtaisilla matkoilla on pitkän matkan viides sija vuodelta 2017. Seuratasolla Olaussen edustaa Fredrikstad SK:ta. http://runners.worldofo.com/marieolaussen.html == Lähteet == Luokka:Norjalaiset suunnistajat Luokka:Vuonna 1997 syntyneet Luokka:Elävät henkilöt
PKAN-tauti

PKAN-tauti on erittäin harvinainen neurodegeneratiivinen sairaus, joka aiheuttaa liikehäiriön ja muita oireita. Sen nimi tulee englannin kielen sanoista pantothenate kinase-associated neurodegeneration eli "pantotenaattikinaasiin liittyvä hermostorappeuma". PKAN-tauti johtuu PANK2-geenin virheestä, joka muuttaa hermokudosta ja aiheuttaa muun muassa raudan kertymistä tyvitumakkeiden alueelle. Sairaus periytyy peittyvästi autosomissa. Sen esiintyvyydeksi on arvioitu 1–3 / 1 000 000.Helena Kääriäinen, PKAN-tauti Tukiliitto 10.11.2022, viitattu 9.7.2023 PKAN-taudin tyypillinen muoto alkaa aiheuttaa oireita leikki-iässä. Tyypillisiä varhaisia oireita ovat kävelyn vaikeutuminen, alaraajojen spastisuus, pakkoliikkeet, virheasennot ja puheen muuttuminen epäselväksi. Motorinen kehitys viivästyy ja oireet yleensä etenevät leikki-iässä alkavassa tautimuodossa siten, että potilas menettää kävelykyvyn ennen noin 10–15 vuoden ikää. Usein taudinkulku on kuitenkin aaltoileva, jolloin oireet saattavat välillä nopeasti pahentua ja sitten tasaantua pidemmäksi aikaa. Mitä varhaisemmin PKAN-taudin oireet alkavat, sitä todennäköisempää on laaja-alaisten oppimisvaikeuksien ilmeneminen. Monille potilaista kehittyy verkkokalvorappeuma, jonka varhaisia merkkejä ovat hämäräsokeus ja näkökentän kapeutuminen. PKAN-tautiin voi liittyä psykiatrista oireilua. Ravitsemus saattaa jäädä puutteelliseksi suun ja nielun alueen motoristen toimintojen vaikeutuessa. Taudinkulku on yksilöllinen ja vaikeasti ennakoitava, mutta leikki-iästä asti oireita aiheuttava tautimuoto johtaa yleensä ennenaikaiseen kuolemaan. Nykyhoidoilla ennuste on kuitenkin parantunut. PKAN-taudista tunnetaan myös epätyypillinen muoto, joka on lievempi ja ennusteeltaan parempi. Se alkaa tyypillisesti aiheuttaa oireita teini-iässä tai nuorella aikuisiällä. Ensimmäisiä merkkejä voivat olla puheen häiriöt. Psyykkinen oireilu on yleistä. Se voi ilmetä persoonallisuuden muutoksina, lisääntyneenä impulsiivisuutena tai masennuksena. Verkkokalvon muutokset ovat kuitenkin epätyypillisessä tautimuodossa harvinaisia. Motorisina oireina ilmenee lihasjäykkyyttä, vapinaa ja parkinsonismia. Näille oireille luonteenomaista on epätyypillisessä tautimuodossa hidas eteneminen, mutta kävelykyvyn menettäminen taudin etenemisen myötä on mahdollista. Potilaan älyllisen tason laskua pidetään sitä epätodennäköisempänä, mitä vanhempi hän on ensimmäisten oireiden ilmetessä. PKAN-taudin kliininen kuva kuvattiin 1920-luvun alussa, ja oireisto nimettiin ensimmäisen raportin laatineiden mukaan Hallervorden–Spatzin oireyhtymäksi. Tämä nimitys on kuitenkin myöhemmin poistunut käytöstä. PANK2-geenin virhe sairauden taustalta löydettiin 2000-luvun alussa. PKAN-taudin hoito on oireenmukainen ja voi sisältää lääkityksen, neurokirurgisia toimenpiteitä sekä arjen laajat tukitoimenpiteet. PKAN-tauti kuuluu NBIA-lyhenteellä tunnettuun tautiryhmään (neurodegeneration with brain iron accumulation eli "hermostorappeuma aivojen rautakertymillä"). == Lähteet == Luokka:Perinnölliset sairaudet Luokka:Neurologiset sairaudet
Puolan kansallispankki

Puolan kansallispankki (, lyhennys NBP) on Puolan keskuspankki. Pankin päätoimipaikka sijaitsee Varsovassa. Puolan kansallispankilla on yksinoikeus laksea rahaa liikkeelle Puolassa. Pankki vastaa muun muassa maan rahayksikön eli Puolan zlotyn (PLN) liikkeellelaskusta ja valuutan vakaudesta. ==Lähteet== ==Aiheesta muualla== Luokka:Puolalaiset pankit Luokka:Keskuspankit
BPAN-oireyhtymä

BPAN-oireyhtymä on synnynnäinen neurodegeneratiivinen sairaus, jossa aivoihin ilmaantuu rautakertymiä. Sen nimessä oleva lyhenne tulee englannin kielen sanoista beta-propeller protein-associated neurodegeneration. BPAN-oireyhtymä kuuluu NBIA-tautien (hermostorappeumat aivojen rautakertymillä) ryhmään ja aiheuttaa NBIA-tapauksista arviolta 35–40 %. Näin sitä pidetään tautiryhmän sairauksista kaikkein yleisimpänä.Johanna Rintahaka, BPAN-oireyhtymä Tukiliitto 16.6.2023, viitattu 9.7.2023 BPAN-oireyhtymän oireille tyypillistä on niiden eteneminen kahdessa vaiheessa. Ensimmäinen vaihe alkaa varhaislapsuudessa. Sille ominaisia ovat kehitysviiveet, kehitysvamma, motoristen taitojen vaikeutuminen ja puheen ongelmat. Toinen vaihe alkaa keskimäärin 25 vuoden iässä ja ilmenee lisääntyvänä dystoniana, spastisuutena, parkinsonismina sekä kognitiivisten taitojen heikkenemisenä. Kognitiivisten kykyjen heikkeneminen on usein nopeaa ja johtaa dementiaan. Hyvällä hoidolla potilaat saattavat elää keski-ikään asti. Oirekuvassa esiintyy kuitenkin suurta yksilöllistä vaihtelua. BPAN-oireyhtymään liittyvä dystonia ilmenee usein ensimmäiseksi käsissä. Sen yhteydessä esiintyvä vapina on typillisesti vähäisempää kuin muista syistä johtuvassa parkinsonismissa. Liikehäiriöt ja parkinsonismi voivat edetä hermoston rappeutuessa nopeasti, mutta oirekuvan yksilöllisyyden johdosta kaikilla ei ilmene kognitiivisten kykyjen heikkenemistä. Varhaislapsuudessa alkavat puhe- ja liikkumisvaikeudet voivat johtaa siihen, että puhetaitoa ei juuri kehity ja kävelykyky oireiston edetessä katoaa. Käsien pakkoliikkeet voivat myös vaikeuttaa hienomotoriikkaa vaativia toimia. Noin 60 %:lle BPAN-oireyhtymästä kärsivistä on kehittynyt lapsuuden aikana epilepsia, joka kuitenkin usein lievenee lapsen varttuessa ja joskus häviää. Epilepsia voi ilmetä monin kohtaustyypein, osalla muistuttaen Westin oireyhtymään tai Lennox–Gastaut’n oireyhtymään kuuluvaa epilepsiaa. Varhaislapsuudessa ilmeneviin oireisiin saattaa kuulua myös näköhäiriöitä verkkokalvon tai näköhermon poikkeavuuksien seurauksena. Käsien pakkoliikkeiden ohella saattaa ilmetä bruksismia. Autismin kirjon häiriölle ominaiset käytöspiirteet ja unihäiriöt ovat mahdollisia. Raudan kertyminen aivoihin on yleensä vasta oireyhtymän etenemisen myöhäisessä vaiheessa aivokuvantamisella havaittavaa. BPAN-oireyhtymä johtuu X-kromosomin WDR45-geenin mutaatioista ja periytyy vallitsevasti. Yleensä se kuitenkin johtuu de novo -mutaatiosta. Oirekuvan yksilöllisen vaihtelun takia vasta mutaation löytyminen vahvistaa diagnoosin. Rettin oireyhtymän piirteet voivat osin muistuttaa erehdyttävästi BPAN-oireyhtymää. Hoito on oireenmukainen. Ennenaikaiseen kuolemaan voivat johtaa liikehäiriön ja dementian komplikaatiot. BPAN-oireyhtymän arvioitu esiintyvyys on 2–3 / 1 000 000\. Oireisto kuvattiin vuonna 2002 ja uudelleen 2009. Tobias Haack paikansi vuonna 2012 oireet aiheuttavan geenivirheen sijainnin ja otti tilasta käyttöön BPAN- lyhenteen. == Lähteet == Luokka:Perinnölliset sairaudet Luokka:Neurologiset sairaudet